Stylvol in swart: Oscars 2020 | rooi rose Stylvol in swart: Oscars 2020 | rooi rose
Die Oscars is ‘n spoggeleentheid wat ons ook die geleentheid gee om die jongste modetendense te sien. Die aantal swart rokke wat vanjaar op die rooi tapyt te sien was, is ‘n bevestiging dat dié staatmakerstyl weer mode is (was dit ooit uit die mode?) Hier is ons gunsteling-style vir vanjaar.
Stylvol in swart: Oscars 2020 deur Susra Matthee. Hooffoto: John Salangsang/BEI/Shutterstock
Rooney Mara se Alexander McQueen-rok stel ’n groot en gunstelingtendens vir die winter bekend met sy uitgesnyde rug, knopies en kantdetail.
Lees ook: 5 dinge wat jy moet weet om vanjaar se Valentynskleure te dra
Foto: John Salangsang/BEI/Shutterstock
Geena Davis se minimalistiese rok met slegs tekstuur en ’n indrukwekkende halslyn is weer eens ‘n bewys dat die eenvoudiger style dikwels die treffendste is.
Lees ook: Die mooiste kantoordrag onder R500 wat jy nou kan koop
Foto: David Fisher/Shutterstock Oscars 2020: Stylvol in swart
Zazie Beetz het ‘n blink, moulose tweestuk van Thom Browne en Bvlgari-juwele aangehad. So ‘n eenvoudige styl gee jou die kans om met juwele en bykomstighede te speel.
Lees ook: Die beste tendense van die 80s is terug! Dis hoe jy dit moet dra
Op Natalie Portman se mantel was die name geborduur van vroueregisseurs wat vanjaar nie vir ‘n Oscar benoem was in die kategorie vir beste regisseurs nie.
Lees ook: Die grootste sonbril-trends wat jy vir 2020 moet probeer
Onse Charlize Theron het geskitter in ‘n elegante, lang Dior-rok met ’n hoë spleet. Dit was nie ‘n verrassing dat sy in Dior geklee was nie, aangesien sy die gesig van die J’Adore-geur van dié handelsmerk is.
fashion trendsmode trendsoscars2020black dressLBD